Di yennayer acu nxeddem? Ad nɛeddi ad nefres ṭṭjur, ad nezwir qebbel di tneqlin, mi kfant tneqlin ad nuɣal daɣen ɣer waḍil, seg waḍil ad nuɣal daɣen ɣer ččina, lmandari, llim, seg winna daɣen ma tesɛiḍ lxux, lberquq, ma tesɛiḍ lmecmac, wigad-agi ukelli akken-nni i dukulen. Mi nekfa ukelli ad nextir imaren asɣar yelhan d tigusa ama d aḍil, ama d teffaḥ ama d tajnant, ad nekkes tigusa ad tent-nerr deg wakal, syinna daɣen ad nuɣal ɣer ṛṛemman, daɣen ad d-nekkes tigusa, ad nefres ma yella llan yixulaf swadda icemten ad ten-nekkes, ma ɛlayit bezzaf ad as-nessenqes dɣa tetteffeɣ-d imaren-nni ack-itt ṛṛemman-is yelha, tajnant-nni tetteffeɣ-d telha, tigad-nni ntteẓẓu akken daɣen ama d lawan deg wayed i nferres ara nmuqel tin yeṭṭfen ad tt-nenqec ad teqqim deg umekkan-nni imaren ad nkemmel lḥeblemluk ad tnefres ukelli ad nekkes ayen yeqquren, ad nekkes win yellan mbeɛid, swadda, syinna ad nuɣal ɣer uzemmur, azemmur daɣen lawan-agi yferres s uqbel ur yeggi tilest axaṭer azemmur itteg tirest ma yella ifat yekfa lḥeb-nni ameqqran ur ilaq ara ad tennaleḍ ṭṭejra n uzemmur axaṭer ad tɛawed daɣenni aǧuǧeg ad d-tger daɣen i qabel ma nedder.